**ČETVRTAK, 26.3.2020.**

**Dragi moji učenici!**

Nadam se da ste svi dobro i da kod kuće, uz zadane zadatke, imate vremena uživati sa svojim najdražima i biti bar malo na snijegu.

Ajoj, pogledah kroz prozor - više ga nema!

**MATEMATIKA**

Promotrite ilustraciju u udžbeniku na 102. str.

*Nacrtana je mreža koja ima 4 crvena i 3 plava pravca.*

*Promotri pravce i usmeno kaži: Kakav je međusobni položaj crvenih*

*pravaca? Kakav je međusobni položaj plavih pravaca? Kakav je međusobni položaj crvenih i plavih pravaca?*

*Nacrtana mreža se sastoji od kvadrata jednakih duljina stranica.*

*Zovemo ju KVADRATNA MREŽA.*

*Crveni i plavi pravci se sijeku u* ***sjecištima****.To su TOČKE mreže A, B, C...*

*Uspravne (crvene) pravce imenujemo malim slovima.*

*Vodoravne (plave) pravce imenujemo brojevima.*

*Svaka točka mreže određena je parom međusobno okomitih pravaca koji prolaze kroz nju. Primjerice, točka A je sjecište crvenog pravca c i plavog pravca 2.*

K*ako određujemo točke u kvadratnoj mreži?*

**ZAKLJUČAK**: Točke u kvadratnoj mreži određujemo tako da prvo upišemo oznaku uspravnog pravca, a zatim vodoravnog pravca. B (a,1)

U geometrijsku bilježnicu zapišite:

Kvadratna mreža

\* crtež kvadratne mreže iz udžbenika na 102. str.

- pravci su međusobno okomiti  
- jednako su udaljeni jedan od drugog  
- ovako prikazani čine  KVADRATNU MREŽU

Točke u kvadratnoj mreži određujemo tako da prvo upišemo oznaku uspravnog pravca, a zatim vodoravnog pravca. A (c,2) B (a,1)

U razumijevanju gradiva pomoći će vam i kvizovi koje obavezno riješite.

* [Kvadratna mreža 1](https://wordwall.net/hr/embed/cadc34c1afea40e9b485c4c6c2a734c2?themeId=45&templateId=22)
* [Kvadratna mreža 2](https://wordwall.net/play/446/597/618)
* [Kvadratna mreža 3](https://wordwall.net/play/445/938/783)

Zatim riješite zadatke u udžbeniku na 103. str. i zbirci zadataka na 88. i 89. str.

**HRVATSKI JEZIK**

Opet ste ponavljali upravni i neupravni govor. Ponovite još svoje znanje u kvizu:

[Upravni i neupravni govor – vježba](https://wordwall.net/hr/embed/717342a4bc394c1dbf46d01f6135f61c?themeId=1&templateId=5)

Čuli ste pjesmu *Štedionica za smijeh* koju je napisala Blanka Dovjak – Matković. Pročitajte je pa riješite kviz:

Blanka Dovjak Matković, [Štedionica za smijeh](https://view.genial.ly/5e73fe27ef7157078dc7142f)

Pronađite pjesmu u svojoj čitanci. Izražajno je naučite čitati. To znači da je treba dobro uvježbati! Tek kad je dobro uvježbate, pošaljite snimku u grupu. U bilježnicu zapiši naslov pjesme i ime književnice, a zatim napiši prijedlog neobične štednje. Predložite ljudima što da štede i zašto. Riješite zadatke u radnoj bilježnici, 45. str.

**PRIRODA I DRUŠTVO**

Baš mi je drago da ste već danas učili nešto o biljci jer sigurno puno toga znate. Uskoro će to biti naša tema. Danas još ponovite sve o Kulturno-povijesnim spomenicima Republike Hrvatske. Riješite zadatke u radnoj bilježnici na 110.,111. i 112. str.

**TZK**

Vježbali smo uz poznatog gimnastičara Maria Možnika. Uz to predlažem brzo hodanje u svom dvorištu i uvježbavanje *vage zanoženjem na tlu*. (Zamolite nekog da vas fotografira kad radite vagu pa pošaljite u grupu). Bolje ćete se osjećati nakon boravka na svježem zraku!

**Sretni i zdravi bili!**

učiteljica Pavica